แห่สมัครพิโกฯ369ราย
ยอดปล่อยกู้พิโกไฟแนนซ์ 6 เดือน ช่วยรายย่อยได้ 1,800 ราย วงเงิน 55 ล้าน จับตา 14 จังหวัดยังไม่มีเจ้าหนี้ กลับใจมาขอใบอนุญาต
20 ต.ค. 2560

ยอดปล่อยกู้พิโกไฟแนนซ์ 6 เดือน ช่วยรายย่อยได้ 1,800 ราย วงเงิน 55 ล้าน จับตา 14 จังหวัดยังไม่มีเจ้าหนี้ กลับใจมาขอใบอนุญาตนายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสำนักงานเศรษฐกิจการคลัง (สศค.) เปิดเผยผลการ แก้ปัญหาหนี้นอกระบบจนถึงเดือน ก.ย. หรือสิ้นปีงบ 2560 ว่า มียอดยื่นคำขออนุญาต 369 ราย ใน 63 จังหวัด โดยจังหวัดที่ขออนุญาตมากสุด ได้แก่ นคร ราชสีมา 40 ราย กรุงเทพมหานคร 32 ราย และร้อยเอ็ด 27 ราย และมีผู้ได้ รับใบอนุญาตแล้ว 153 ราย ใน 46 จังหวัด ซึ่งในจำนวนนี้ได้เปิดดำเนิน การแล้ว 83 ราย ใน 36 จังหวัด และมี ผู้ปล่อยสินเชื่อแล้ว 51 ราย ใน 32 จังหวัด ส่วนกรณีที่ผู้ประกอบการที่ได้ใบอนุญาตแล้วยังไม่เปิดให้บริการภายใน 1 ปี จะพิจารณาขอใบอนุญาตคืนสำหรับยอดการปล่อยสินเชื่อถึง เดือน ส.ค. 2560 มีสินเชื่อสะสม 1,859 บัญชี คิดเป็นวงเงิน 58 ล้านบาท เฉลี่ย 3.15 หมื่นบาท/บัญชี และยังไม่พบเป็นหนี้เสีย แต่มีที่ค้างชำระไม่เกิน 3 เดือนอยู่ 65 บัญชี เป็นเงิน 2.27 ล้านบาทสำหรับการดำเนินโครงการสินเชื่อรายย่อยเพื่อใช้จ่ายฉุกเฉินตั้งแต่เดือน มี.ค.-ก.ย. 2560 ที่ผ่านมา ธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ได้ปล่อยสินเชื่อเพื่อให้นำไปใช้หนี้นอกระบบ รายละไม่เกิน 5 หมื่นบาท ดอกเบี้ย 0.85% ต่อเดือน มียอดอนุมัติสินเชื่อ 1.5 แสนราย เป็นเงิน 6,791 ล้านบาท แยกเป็นสินเชื่อที่อนุมัติแก่ประชาชนทั่วไป 9.74 หมื่นราย เป็นเงิน 4,336 ล้านบาท และสินเชื่อที่อนุมัติแก่ผู้มีรายได้น้อยในโครงการลงทะเบียนเพื่อสวัสดิการแห่งรัฐ ปี 2560 จำนวน 5.28 หมื่นราย เป็นเงิน 2,455 ล้านบาทอย่างไรก็ดีมี 46 จังหวัดที่ได้ใบอนุญาตแล้วยังเหลืออีก 14 จังหวัด ที่ไม่ได้ขออนุญาต และ ณ สิ้นเดือน ส.ค. 2560 มีการจับกุมผู้กระทำผิดปล่อยเงินกู้นอกระบบและผู้ติดตามทวงถามหนี้ จำนวน 1,499 ราย